Giambologna

Giambologna, født Jean Boulogne, også kjent som Giovanni Da Bologna og Giovanni Bologna (født 1529 i Douai, Flandern, død 13. august 1608 i Firenze, Italia) var en billedhugger, kjent for sine marmor- og bronseskulpturer i sen renessanse- og manieriststil.

Biografi
Giambologna var født i Douai i Flandern (som nå ligger i Frankrike). Etter studier som ung i Antwerpen med arkitekten og billedhuggeren Jacques du Broeucq,Jacques du Broeucq er mest kjent i denne sammenheng. Han gjenoppbygget slottet Binche syd for Brussel for Maria av Spania, dronning-guvernante for Spansk Nederland i 1545-49; Binche, senteret for Marias beskyttelse, var intendert til det rivaliserende Fontainebleau; det ble ødelagt av soldatene til Henri II i 1554; se R. Wellens, Jacques du Broeucq, sculpteur et architecte de la renaissance (Brussel) 1962., flyttet han til Italia i 1550, og studerte i Roma. Giambologna lagde detaljerte studier av skulpturer fra antikken. Han var svært påvirket av Michelangelo, men utviklet sin egen manieristiske stil, med kanskje mindre vekt på følelse og mer vekt på raffinerte overflater, avslappet eleganse og skjønnhet. Pave Pius IV gav Giambologna hans første store oppdrag, den kolossale Neptun av bronse med flere tilleggsfigurer for Fontana del Nettuno i Bologna (fundamentet er utformet av Tommaso Laureti, 1566). Giambologna tilbrakte sine mest produktive år i Firenze, hvor han slo seg ned i 1553. Han ble hoffskulptøren for Mediciene, og døde i Firenze da han var 79 år gammel. Han ble gravlagt i et kapell han utformet selv i Basilica della Santissima Annunziata i Firenze.

Verker
Giambologna ble velkjent for sin prektige utførelse av skulpturer som viste handling og bevegelse, og en raffinert, differensiert overflatefinpuss. Blant hans mest kjente verker er Merkur (som han utførte fire versjoner av), balanserende på én fot, støttet av en zefyr. Guden hever én arm som peker mot himmelen, i en gest lånt fra klassisk retorikkSammenlign med Platon i Rafaels Skolen i Athen. som er karakteristisk for Giambolognas maniera.

Referanser

Kategori:Italienske billedhuggere